polyglot-tagger/wikipedia-language-snippets-filtered huggingface dataset:
தமிழ் நாட்டுப்புறப் பாடல்களைப் பாடி வரும் அனிதா, கணவர் புஷ்பவனம் குப்புசாமியுடன் சேர்ந்து, இந்தியாவிலும் வெளிநாடுகளிலும் 3,000 கும் மேற்பட்ட இசை நிகழ்ச்சிகளை நடத்தியுள்ளார். மேலும், தனது பாடல்களில் எய்ட்ஸ், வரதட்சினை, புகைபிடித்தல், மது அருந்துதல், பெண் சிசுக்கொலை, குழந்தை உழைப்பு, பெண் கல்வியின் முக்கியத்துவம் மற்றும் தாய்ப்பால் பற்றிய சமூக விழிப்புணர்வுகளை இணைத்து பாடி வருகிறார்.
பெங்களூரில் பிறந்த அனிதா மேட்டுப்பாளையத்தில் வளர்ந்தவர். குழந்தைப் பருவத்தில் இருந்தே இசைத்துறையில் ஆர்வம் கொண்டிருந்தார். கோயம்புத்தூர் அவிநாசிலிங்கம் கல்லூரியில் இசையில் இளநிலைப் பட்டம் பயின்றார். தொடர்ந்து சென்னையிலுள்ள சென்னை பல்கலைக்கழகத்தில் சேர்ந்து கருநாடக இசையில் முதுநிலைப் பட்டம் பெற்றார்.
முன்னதாக, அனிதாவின் நோக்கமானது ஒரு முக்கிய பின்னணிப் பாடகியாக ஆக வேண்டும் என்பதாக இருந்தது. எனினும் இசை நிகழ்ச்சிகளுக்காக அவர் அடிக்கடி பயணம் மேற்கொண்டதால் பின்னணி பாடல்களில் கவனம் செலுத்த முடியவில்லை.
அனிதா குப்புசாமி ஓர் இந்திய நாட்டுப்புறப் பாடகர் மற்றும் திரைப்படப் பின்னணிப் பாடகர் ஆவார். இவரது கணவர் புஷ்பவனம் குப்புசாமியுடன் இணைந்து கிராமியப்பாடல்களை எழுதியும் பாடியும் வருகிறார்.
இப்பள்ளியில் ஒன்று முதல் மூன்றாம் வகுப்பு வரை புதிய கற்பித்தல் முறையிலும் நான்காம் வகுப்பு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்பித்தல் நடைபெறுகிறது. விளையாட்டு வழிக் கல்வி, கணினி வழிக் கல்வி, சுற்றுச்சூழல் கல்வி மற்றும் நன்னலக் கல்வி கற்பிக்கப்படுகிறது.
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி கொங்கணாபுரம் வட்டார கல்வி தொடக்கக்கல்வி அலுவலர் அவர்களின் நிர்வாகத்தில் செயல்படுகிறது. மழலையர் வகுப்பு முதல் எட்டாம் வகுப்பு வரை இப்பள்ளியில் பயிற்றுவிக்கப்படுகிறது.
இப்பள்ளியில் நூற்றுக்கும் மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் மூன்று இடைநிலை ஆசிரியைகள் பணியாற்றி வருகின்றனர்.
அழகப்பம்பாளையம் ஊராட்சி ஒன்றிய நடுநிலைப்பள்ளி இந்தியாவின் தமிழ்நாடு மாநிலத்தில் சேலம் மாவட்டம் கொங்கணாபுரம் ஒன்றியத்தில் உள்ள அழகப்பம்பாளையம் என்ற கிராமத்தில் அமைந்துள்ள அரசு நடுநிலைப் பள்ளியாகும்.
ஒன்பதாம் பணியில் அரசர் மஸ்டாயின் உறவினர் காரிஷின் மனைவி மிக்தோனியா இல்லற வாழ்வை விலக்குகிறார், அதற்கு காரணமான தோமா துன்புறுத்தி சிறையில் இடப்படுகிறார், அவரைக் காப்பாற்ற மிக்தோனியா முயற்சி செய்கிறார்.
பத்தாம் பணியில் மிக்தோனியா மற்றும் அவளது தாதியர் மார்சியாவுக்கு தோமா திருமுழுக்கு வழங்குகிறார், சிப்போரின் குடும்பத்தோடு அவர் திருவிருந்து கொண்டாடுகிறார்.
பதினோராம் பணியில் மிக்தோனியாவை மனந்திருப்பும் முயற்சியில் அரசி தெரீசியா ஈடுபடுகிறார், தோமாவின் போதனையால் கவரப்பட்டு அரசரை மனந்திருப்ப முயற்சிக்கிறார்.
பன்னிரண்டாம் பணியில் இளவரசர் வீசனுக்கு தோமா நற்செய்தி போதிக்கிறார், நெருப்பால் சூடேறிய இரும்புத் தகட்டின் மேல் தோமா நிறுத்தப்பட்ட வேளையில் வெள்ளம் பொங்கி வந்து அவ்விடத்தைக் குளிர்விக்கிறது.
பதிமூன்றாம் பணியில் சிறையில் இருந்த தோமாவை நாட்டை விட்டு வெளியே அனுப்ப அரசி தெரீசியா முயற்சிக்கிறார், வீசனின் மனைவி மென்சரா உடல்நலம் பெறுகிறாள், அரசரின் கட்டளையால் தோமா ஈட்டியால் குத்தி கொல்லப்படுகிறார், தோமாவின் எலும்புகள் வேறிடத்திற்கு கொண்டு செல்லப்படுகிறது, அவரது கல்லறை மண்ணால் வீசன் நலமடைகிறார், மனமாறிய அரசர் மஸ்டாய்க்கு சிப்போர் திருமுழுக்கு வழங்குகிறார்.
இயேசு கிறித்து உயிர்த்தெழுந்து விண்ணகம் சென்ற பிறகு, அவரது திருத்தூதர்கள் எந்தெந்த நாட்டில் சென்று பணியாற்ற வேண்டும் என்பது குறித்து சீட்டுப் போட்டு பார்த்தனர். அப்போது, தோமாவுக்கு விழுந்த சீட்டில் இந்தியாவின் பெயர் வந்ததை அடுத்து, அவர் இந்தோ-பார்த்திய அரசரான கொண்டபோரஸ் அனுப்பிய ஹப்பான் என்ற வனிகருடன் அவர் தட்சசீலம் வந்ததாக தோமாவின் பணிகள் நூல் கூறுகிறது. கொண்டபோரஸ் அரசவைக்கு வந்த தோமா, மாளிகை கட்டுவதாகக் கூறி வாங்கிய பணத்தை வாங்கிக் கொண்டு, அதை ஏழைகளுக்கு உதவ செலவிட்டார். மாளிகையைக் கட்டாமல் தோமா தம்மை ஏமாற்றி விட்டதாகக் கூறி, அவரை அரசர் சிறையில் அடைத்தார். அப்போது திடீரென இறந்த அரசரின் தம்பி காத் மீண்டும் உயிர் பெற்று, தோமா விண்ணகத்தில் கட்டிய மாளிகையைத் தமக்கு தருமாறு கேட்டார். இதையடுத்து, தோமாவின் மேன்மையை உணர்ந்த அரசர் கொண்டபோரஸ், அவரது குடும்பத்துடன் திருமுழுக்கு பெற்று கிறிஸ்தவரானார். அதன் பிறகு, சிறிது காலம் அந்த நாட்டில் உள்ள மக்களுக்கு இயேசுவைப் பற்றிய நற்செய்தி அறிவித்து, பலரை மனந்திருப்பினார். இது தோமாவின் பணிகள் தருகின்ற முதல் செய்தி.
முதல் பணியில் திருத்தூதர் தோமா வணிகர் அபானுடன் இந்தியா புறப்படுகிறார், அந்த்ரபொலிஸ் திருமண விருந்தில் தோமாவை அறைந்தவர் சிங்கத்தால் கொல்லப்படுகிறார், அரசக் குடும்ப மணமக்கள் துறவறம் பேண தோமா அறிவுரை வழங்குகிறார்.
இரண்டாம் பணியில் இந்தியாவை அடைந்த தோமா அரசர் கொண்டபோரஸிடம் அரண்மனை கட்ட பணம் பெறுகிறார், அந்த பணத்தை ஏழைகளுக்கு செலவிட்ட தோமா அபானுடன் சிறையில் அடைக்கப்படுகிறார், இறந்து உயிர்த்த கொண்டபோரஸின் சகோதரர் காத் விண்ணக மாளிகை பற்றி எடுத்துரைக்கிறார், தோமாவுக்கு விடுதலை அளித்து அரசரும் சகோதரரும் திருமுழுக்கு பெறுகின்றனர்.
மூன்றாம் பணியில் ஓர் இளைஞனைக் கடித்துக் கொன்ற பாம்பே அந்த நஞ்சை உறிஞ்சி எடுக்கச் செய்து அவனுக்கு தோமா உயிரளிக்கிறார், அதனால் பலரும் கிறிஸ்தவத்தை ஏற்றுக் கொள்கின்றனர்.
நான்காம் பணியில் தோமாவின் புகழை எடுத்துரைத்த கழுதை மீது அவர் பயணிக்கிறார், நகரின் வாயிலில் கழுதை இறந்ததும் அதன் உடலைப் புதைக்கின்றனர்.
ஐந்தாம் பணியில் தீய ஆவியால் துன்புற்ற ஒரு பெண்ணை தோமா சந்திக்கிறார், அவள் தனது வாழ்வின் கசப்பான அனுபவத்தை அவரிடம் கூறுகிறாள், அவளை வதைத்த தீய ஆவியை விரட்டிய தோமா அவளுக்கு நற்கருணையும் பாவ மன்னிப்பும் வழங்குகிறார்.
ஆறாம் பணியில் தோமாவின் போதனையைக் கேட்கச் சென்ற ஓர் இளைஞன் வாதநோயால் பாதிக்கப்படுகிறான், அவன் தனது மனைவியைக் கொன்றதை தோமா அறிகிறார், அவளை உயிரோடு எழுப்பி புதுவாழ்வு அளிக்கிறார்.
ஏழாம் பணியில் அரசர் மஸ்டாயின் தளபதி சிப்போர் தோமாவை சந்திக்கிறார், அவரது மனைவி மற்றும் மகளைப் பீடித்த தீய ஆவிகளை விரட்ட உதவி கேட்கிறார், அவர்கள் நலம்பெற மக்கள் செபிக்கின்றனர்.
எட்டாம் பணியில் சிப்போரும் தோமாவும் மஸ்டாய் நாட்டுக்கு மாட்டு வண்டியில் செல்கின்றனர், சிப்போரின் வீட்டை அச்சுறுத்திய தீய ஆவிகளை தோமா நரகத்திற்கு விரட்டுகிறார்.
தோமாவின் பணிகள் என்பது கிபி மூன்றாம் நூற்றாண்டின் தொடக்கத்தில் சிரியாக் மொழியில் எழுதப்பட்ட ஒரு கிறிஸ்தவ நூல் ஆகும். இயேசு கிறிஸ்துவின் பன்னிரு திருத்தூதர்களில் ஒருவரான புனித தோமாவின் வரலாற்றை கதை வடிவில் கூறுகின்ற நூலாக இது அமைந்துள்ளது. இந்தோ-பார்த்திய அரசரான கொண்டபோரசை தோமா மனந்திருப்பி கிறிஸ்தவராக மாற்றியது குறித்தும், மஸ்டாய் அரசரின் தூண்டுதலால் கொலை செய்யப்பட்டது குறித்தும் இதில் தகவல்கள் உள்ளன. சலாமிஸ் ஆயரான எபிபானியுஸ், இந்நூல் கிபி நான்காம் நூற்றாண்டில் பரவலாக புழக்கத்தில் இருந்ததாக குறிப்பிடுகிறார். இதன் விரிவாக்கப்பட்ட கிரேக்க மொழிபெயர்ப்பு ஆறாம் நூற்றாண்டுக்கு பிறகு உருவானதாக அறிகிறோம்.
‘தோமாவின் பணிகள்’ நூல் கி.பி. 230ல் சிரியாவின் எதெசா நகரில் எழுதப்பட்டது. திருத்தூதர் தோமாவைப் பற்றிய அடிப்படை விவரங்களுடன், அவரது நற்செய்தி பயணம் குறித்து விளக்கமாக எடுத்துரைக்கும் நூலாக இது அமைந்துள்ளது. இயேசு கிறிஸ்துவின் திருத்தூதர்களில் ஒருவரான இவரை யூதா தோமா என்று அறிமுகம் செய்கிறது. வடக்கில் கொண்டபோரஸ், தெற்கில் மஸ்டாய் நாடுகளில் தோமா நற்செய்தி போதித்து பலரை மனந்திருப்பியது மற்றும் பல்வேறு அற்புதங்கள் செய்ததை இந்நூல் விவரிக்கிறது. தோமாவின் செயல்பாடுகள் பதிமூன்று பணிகளாகப் பிரித்து இதில் கூறப்பட்டுள்ளது. இந்த பணிகளின் செய்திகள் வாசிக்க வசதியாக மொத்தம் 171 அதிகாரங்களாக பகுத்து தரப்பட்டுள்ளன.
இவர் 1938 முதல் 1946 வரை சுட்டென்பெர்கு போக்குவரத்து காவல்துறையில் பணிபுரிந்தார். இவர் சோவியத் ஒன்றிய அறிவியல் கல்விக்கழகத்தில் பணியில் சேர்ந்தார். 1952 இல் இருந்து அதன் இயக்குநர் ஆனார். இவர் 1941 இல் இருந்தே சோவியத் ஒன்றியப் பொதுவுடைமைக் கட்சியில் உறுப்பினராகச் சேர்ந்துள்ளார். இவர் தன் முனைவர் பட்டத்தை மாசுக்கோ அரசு பல்கலைக்கழகத்தில் 1944 இல் பெற்றதும், அங்கே இயற்பியல், கணிதவியல் துறையில் புல உறுப்பினராகச் சேர்ந்து, 1945 இல் பேராசிரியர் ஆனார். இவர் 1958 இல் சோவியத் ஒன்றிய அறிவியல் கல்விக் கழகத்தின் உறுப்பினர் ஆனார். பின்னர் 1968 முதல் அக்கழகத்தின் முழுநிலை உறுப்பினர் ஆனார். இவர் சோவியத் ஒன்றியப் பொதுவுடைமைக் கட்சி 12, 13 ஆம் பேராயங்களில் பேராளராகத் தேர்ந்தெடுக்கப்பட்டுள்ளார். இவர் கிரீமிய வானியற்பியல் நோக்கீட்டகத்தின் இயக்குநராகப் பணிபுரிந்துள்ளார்.
அந்திரேய் போரீசொவிச் சேவிர்னி ஒரு சோவியத் வானியலாளரும் வானியற்பியலாளரும் சோவியத் அறிவியல் கல்விக்கழகத்தின் ஆய்வுறுப்பினரும் நிகரற உழைப்பு வீரரும் ஆவார். இவர் குறிப்பாக, சூரியப் பிழம்புகளின் ஆய்வுக்காகவும் செயற்கைக்கோள் வானியல் நோக்கீடுகளுக்காகவும் பெயர்பெற்றவர். இவர் 1952 முதல் 1987 வரை கிரீமிய வானியற்பியல் காணகத்துக்கு இயக்குநராக இருந்தார். இவர் 1964 முதல் 1970 வரை பன்னாட்டு வானியல் ஒன்றியத்தின் துணைத்தலைவராக விளங்கினார்.
இவர் உருசியப் பேரரசில் துலா நகரத்தில் 1913 மே 13 இல் பிறந்தார். இவர் 1935 இல் மாசுக்கோ அரசுப் பல்கலைக்கழகத்தில் இயக்கவியல், கணிதவியல் துறையில் சேர்ந்து தன் இளவல் பட்டத்தைப் பெற்றார். அங்கே தொடர்ந்து சோவியத் அறிவியல் கல்விக்கழகத்தின்கீழ் உயர்கல்வி பயின்று, முதுவல் பட்டத்தையும் முனைவர் பட்டத்தையும் முனைவர் பட்டத்தையும் பெற்றார்.
ஒப்பந்த கோட்பாட்டில், சமிக்ஞை என்பது ஒரு கட்சி நம்பத்தகுந்ததாக தன்னை பற்றிய சில தகவல்களை மற்றோரு கட்சிக்கு அளிக்கிறது. உதாரணமாக, மைக்கேல் ஸ்பென்சின் வேலைவாய்ப்பு சந்தை சமிக்ஞை மாதிரி, ஊழியர்கள் தங்கள் கல்வித் தகுதிகள் பெறுக்குவதன் மூலம் முதலாளியிடம் தங்கள் திறனை அளிக்கும் ஒரு சமிக்ஞையை அனுப்புகிறார்கள். நம்பகத்தன்மையின் தகவல் மதிப்பானது முதலாளித்துவத்தின் நம்பகத்தன்மையுடன் ஒப்பிடும் போது, அதிக திறன் மற்றும் குறைவான திறன் கொண்ட பணியாளர்களை பெற கடினமாக உள்ளது என்பதில் இருந்து நம்பப்படுகிறது. எனவே, தகுதி வாய்ந்த தொழிலாளர்கள் அதிக திறன் வாய்ந்த தொழிலாளர்களிடமிருந்து குறைந்த திறன் கொண்ட தொழிலாளர்களை வேறுபடுத்திக் காட்டுவதற்கு சமிக்ஞை செயல்படுத்துகிறது.
சமிக்ஞை, சமச்சீரற்ற தகவல் முலமாக வேகத்தை எடுத்துக் கொண்டது. இது சில பொருளாதார பரிமாற்றங்களில், தகவலில் உள்ள ஏற்றத்தாழ்வுகள், பொருட்களின் பரிமாற்றத்திற்கான சாதாரண சந்தையை பாதிப்பை பற்றி கூறுகிறது. மைக்கேல் ஸ்பென்ஸ் 1973 ஆம் ஆண்டின் கட்டுரையில், இரண்டு கட்சிகளும் சமச்சீரற்ற தகவலின் சமிக்ஞை பெற முடியும் என்று முன்மொழியப்பட்டது.
வேலை சந்தையில், சாத்தியமான ஊழியர்கள் நல்ல ஊதியம் அல்லது விலை தரும் முதலாளிகளுக்கு தங்கள் சேவைகளை விற்க முயல்கின்றனர். பொதுவாக, முதலாளிகள், நல்ல தொழிலாளர்களை வேலைக்கு அமர்த்த அதிக ஊதியங்களை கொடுக்க தயாராக இருக்கிறார்கள்.
சுய-சமிக்ஞை என்பது தம்மைப்பற்றிய ஒரு தகவலைக் தாமாகவே கொடுப்பது. ஒரு அணி வெல்லும் அல்லது இழக்க நேரிடும் என்று பந்தயம் கொடுக்கும் தன் சொந்த அடையாளத்தை பற்றி அனுப்பலாம்.
மதுரை , தஞ்சாவூர் ஆகிய இடங்களில் நடைபெற்ற உலகத் தமிழ் மாநாடுகளில் பங்கு பெற்றியுள்ளார். வடமொழி செல்வாக்கிலிருந்தும் இந்தி ஆதிக்கத்திலிருந்தும் தமிழ் மீட்சி இயக்கத்திற்குப் பாட்டு எழுதிய பலருள் இவர் பாட்டும் பலரால் பாராட்டப்பெற்றுள்ளது. வான்மதி, அன்புதென்றல், பொன்னி, மாதவி, தமிழ்ச்செய்தி, கண்ணதாசன் உள்ளிட்ட பல இதழ்களில் நூற்றுக்கும் மேற்பட்ட கவிதைகள் எழுதியுள்ளார்.
சிவகங்கை மாவட்டம் புதுவயல் கிராமத்தில் பெரியண்ணன்-விசாலாட்சிக்கு மகனாக 1929 ஆம் ஆண்டு, செப்டம்பர் 7 ஆம் நாளில் பிறந்தார். தமிழ்ப் பேராசிரியராகப் பணியாற்றிய இவர் பள்ளிப் பருவம் முதலாகவே கவிதை எழுதும் ஆர்வம் கொண்டவர். தம் வாழ்நாளில் சுமார் 500 க்கும் மேற்பட்ட கவியரங்குகளில் பங்குப் பெற்றுள்ளார்.
பெரி. சிவனடியார் தமிழகக் கவிஞர் ஆவார். பொன்னி எனும் இலக்கிய இதழ் இவரை பாரதிதாசன் பரம்பரைக் கவிஞர்களுள் ஒருவர் என அறிமுகப்படுத்துகிறது.
ஆல்க்கைல் ஆலைடு இலூயிசு அமிலத்துடன் வினைபுரிந்து முதலில் கார்போ நேர்மின்னயனி உருவாகிறது. இலூயிசு அமிலத்திலிருந்து ஆலைடு இழக்கப்பட்டதால் ஆல்க்கைல் கார்போ நேர்மின்னயனி உருவாகிறது. அரோமாட்டிக் கார்பன் கார்பன் இரட்டைப்பிணைப்பில் உள்ள எலக்ட்ரான்கள் மின்னணு மிகுபொருளாகச் செயல்படுகின்றன. வளையயெக்சாடையீனைல் நேர்மின்னயனி இடநிலை உருவாகிறது. வினையின் இறுதிநிலையில் இரட்டைப் பிணைப்பு மறு ஆக்கம் செய்யப்பட்டு வினையூக்கியும் ஐதரசன் குளோரைடும் மீண்டும் தோன்றுகின்றன.
வினைபடு பொருளைக்காட்டிலும் வினைவிளைபொருள் அதிகமான எலக்ட்ரான் கொடை பண்பைப் பெற்றிருப்பது இவ்வினையின் மிகப்பெரிய குறைபாடாகும். ஏனெனில் ஆல்க்கைல் சங்கிலி எலக்ட்ரான் கொடையளிக்கும் தன்மை கொண்டதாகும். எனவே, மற்றொரு ஐதரசன் அணு ஆல்க்கைல் தொகுதியுடன் பதிலீடு செய்யப்படுவதால் மூலக்கூறில் மிகை ஆல்கைலேற்றம் நிகழ்கிறது. ஒருவேளை குளோரின் அயனி மூன்றாம் நிலை கார்பன் அல்லது இரண்டாம் நிலை கார்பனுடன் இணைக்கப்படாமலிருந்தால், வினையில் உருவான கார்போ நேர்மின் அயனியானது கார்போ நேர்மின் அயனி மறுசீரமைப்பு வினையில் ஈடுபடுகிறது. முதன்மை கார்போ நேர்மின் அயனிகளைக் காட்டிலும் இரண்டாம் நிலை, மூன்றாம் நிலை கார்போ நேர்மின் அயனிகளின் ஒப்பீட்டளவு நிலைத்தன்மையே இவ்வினைத்திறனுக்கான காரணமாகும்
ஒரு மூலக்கூறினுள் உள்ள பெரிய குழுக்களின் அளவு தொடர்புடைய சிறிய குழுக்களுடன் ஒப்பிடும்போது மூலக்கூறுகளில் நடைபெறும் வேதி வினைகள் தடுக்கப்படுவது கண்டறியப்பட்டது. எனவே இடக்காரணி ஆல்க்கலேற்ற வினைகளின் எண்ணிக்கையை கட்டுபடுத்த இயலும் என கருதப்படுகிறது.
ஒர் ஆல்க்கீன் மற்றும் என்-புரோமோசக்சினைமைடில் இருந்து தருவிக்கப்பட்ட மின்னணுகவரியாக புரோமோனியம் அயனி இருப்பதை ஓர் ஆய்வு தெரிவிக்கிறது :
பிரீடல் கிராப்ட்சு வினை நிபந்தனைகளுக்கு உட்பட்டு அரீன்கள் சல்போனைல் ஆலைடுகள் மற்றும் சல்போனிக் அமில நீரிலிகள் போன்றவற்றுடன் வினைபுரிந்து சல்போன்களைக் கொடுக்கிறது. பொதுவாக 3, 3, 3, 3, 5, 3 3, . போன்றவை வினையூக்கிகளாகப் பயன்படுத்தப்படுகின்றன. 2-பீனைல்-1-ஈத்தேன்சல்போனைல் குளோரைடு, 3-பீனைல்-1-புரோபேன்சல்போனைல் குளோரைடு, 4- பீனைல்-1-பியூட்டேன்சல்போனைல் குளோரைடு போன்றவற்றுடன் நைட்ரோபென்சீனும் 3 யும் சேர்த்து சூடுபடுத்தினால் அரீன்களின் மூலக்கூறினுள் பிரீடல் கிராப்ட்சு வளையமாதல் வினை நிகழ்கிறது. சல்பீனைல் மற்றும் சல்பைனைல் குளோரைடுகளும் பிரீடல் கிராப்ட்சு வகை வினைகளில் ஈடுபட்டு முறையே சல்பைடுகள் மற்றும் சல்பாக்சைடுகளைக் கொடுக்கின்றன. அரைல் சல்பீனைல் குளோரைடுகள் மற்றும் ஈரரைல் சல்பாக்சைடுகள் இரண்டையும் அரீன்களை 3, 3, 4 அல்லது 4 போன்ற வினையூக்கிகள் முன்னிலையில் தயோனைல் குளோரைடுகளுடன் வினைபுரியச் செய்து தயாரிக்கலாம்.
ஒரு வலுவான இலூயிக் அமில வினையூக்கியைப் பயன்படுத்தி அரோமாட்டிக் வளையங்களில் அசைல் குளோரைடை அசைலேற்றம் செய்யும் வினையே பிரீடல்-கிராப்ட்சு அசைலேற்ற வினை எனப்படும். பிரீடல்-கிராப்ட்சு அசைலேற்ற வினையை அமிலநீரிலிகளைப் பயன்படுத்தியும் அசைலேற்றம் செய்ய இயலும். பிரீடல்-கிராப்ட்சு ஆல்க்கைலேற்ற வினைக்கு பரிந்துரைக்கப்படும் நிபந்தனைகள் யாவும் இவ்வினைக்கும் பொருந்தும். கார்பனைல் தொகுதியின் எலக்ட்ரான் எடுத்துக் கொள்ளும் இயல்பு காரணமாக ஆல்க்கைலேற்ற வினையைக் காட்டிலும் இவ்வினைக்கு கூடுதல் சிறப்பம்சங்கள் உண்டு. கார்பனைல் தொகுதியின் எலக்ட்ரான் எடுத்துக் கொள்ளும் இயல்பு காரணமாக விளைபொருள் கீட்டோன் எப்போதும் வினைபடு மூலக்கூறைக் காட்டிலும் குறைவான வினைத்திறனையே கொண்டுள்ளது. எனவே, பன்மடங்கு அசைலேற்ற வினை நிகழ்வதற்கு சாத்தியமில்லை.
பிரீடல்-கிராப்ட்சு வினைகள் என்பவை 1877 ஆம் ஆண்டில் சார்லசு பிரீடல் மற்றும் யேம்சு கிராப்ட்சு என்ற இரண்டு வேதியியலர்களால் உருவாக்கப்பட்ட வினைகளின் தொகுப்பாகும். அரோமாட்டிக் வளையங்களில் பதிலிகளை பிரதியீடு செய்வதற்காக இவ்வினைகள் உருவாக்கப்பட்டன . பிரீடல்-கிராப்ட்சு வினைகள் இரண்டு முக்கிய வகைகளாகப் பிரிக்கப்படுள்ளன. அவை
அசைலேற்ற பிரீடல் கிராப்ட்சு வினைகள் என்பவை இவ்விரண்டு வகைகளாகும். எலக்ட்ரான்கவர் அரோமாட்டிக் பதிலீடு மூலமாகவே இவ்விரண்டு வகை வினைகளும் நிகழ்கின்றன. பிரீடல் கிராப்ட்சு வினைகளின் பொது வினைத்திட்டம் கீழே தரப்பட்டுள்ளது.
காட்டர்மேன் கோச் வினையின் வழியாக இவ்வினை நிறைவேற்றப்படுகிறது. காட்டர்மேன் கோச் வினையில் பென்சீனுடன் கார்பனோராக்சைடும் ஐதரசன் குளோரைடும் உயர் அழுத்தத்தில் சூடுபடுத்தப்படுகிறது. அலுமினியம் குளோரைடும் செப்பு குளோரைடும் கலந்த கலவை வினையூக்கியாகச் செயல்படுகிறது.
மற்றொரு பிரீடல் கிராப்ட்சு அசைலேற்றத்தில் அசிட்டைல் குளோரைடு 3 அசைலேற்றியாகவும், அலுமினியம் குளோரைடு வினைவேக மாற்றியாகவும் பயன்படுகின்றன. இவ்வினையில் எத்தனாயில் தொகுதி பென்சீனுடன் சேர்கிறது.
அமீன்களை அமைடுகளாகவும், ஆல்ககால்களை எசுத்தர்களாகவும் அசைலேற்றம் செய்ய அசைல் ஆலைடுகள் மற்றும் கார்பாக்சிலிக் அமிலங்களின் அமில நீரிலிகள் கூட பொதுவாக அசைலேற்றிகளாகப் பயன்படுத்தப்படுவதுண்டு. அமீன்கள் மற்றும் ஆல்ககால்கள் போன்றவை மின்னணு மிகுபொருட்களாகும். எனவே இவ்வினையின் வினை வழிமுறை கருநாட்டப் பதிலீட்டு வினையாகும்.
சில ஆல்டிகைடு மற்றும் கீட்டோன்களுடன் அரீன்கள் வினைபுரிந்து ஐதராக்சி ஆல்க்கைலேற்ற விளைபொருட்களைக் கொடுக்கின்றன. உதாரணமாக மெசிட்டைல் வழிப்பொருளான கிளையாக்சால் உடன் பென்சீன் வினைபுரிந்து பென்சோயினும் ஒரு ஆல்ககாலும் உருவாகின்றன. ஆனால் கார்பனைல் தொகுதி உருவாவதில்லை மதுசாரம் கார்பனைல் :
அசைல் குளோரைடு வினைப்பொருளின் நிலைத்தன்மையே பிரீடல் கிராப்ட்சு வினையின் இயலுந்த்திறனுக்கு அடிப்படையாக உள்ளது. உதாரணமாக பார்மைல் குளோரைடு மிகவும் குறைவான நிலைத்தன்மை கொண்டது என்பதால் அதை தனித்துப்பிரித்தல் என்பது இயலாததாக உள்ளது. பிரீடல் கிராப்ட்சு வினையின் வழியாகத் தொகுப்பு முறையில் பென்சால்டிகைடு தயாரிக்கையில் பார்மைல் குளோரைடு தளத்திலேயே தயாரிக்க வேண்டியதாக உள்ளது.
வலிமையான இலூயிக் அமில வினையூக்கியின் உதவியால் அரோமாட்டிக் வளையத்துடன் ஓர் ஆல்க்கைல் ஆலைடை பதிலீடு செய்யும் வினையே பிரீடல்-கிராப்ட்சு ஆல்க்கைலேற்ற வினையாகும்.நீரற்ற பெர்ரிக் குளோரைடை வினையூக்கியாகப் பயன்படுத்தினால் ஆல்க்கைல் தொகுதி குளோரைடு அயனியின் முந்தைய தளத்துடன் இணைகிறது. இவ்வினையின் பொது வழிமுறை கீழே கொடுக்கப்பட்டுள்ளது
இவ்வினையின் ஆலோனியம் அயனி உருவாக்கத்தில் என்-புரோமோசக்சினைமைடு ஆலசன் கொடையாளியை, சமாரியம் திரிப்லேட்டு செயலூக்குவதாகக் நம்பப்படுகிறது.
கோட்டுரு கோட்பாட்டில் கைகொடுத்தல் துணைத்தேற்றம் அல்லது கைகுலுக்கல் துணைத்தேற்றம் என்பதன்படி, ஒவ்வொரு முடிவுறு திசையில்லா கோட்டுருவிலும் ஒற்றைப்படை எண்ணிக்கையிலான இணைப்பைக் (முனையைத் தொட்டுக்கொண்டிருக்கும் விளிம்புகளின் எண்ணிக்கை-கூடுகையெண்) கொண்டிருக்கும் முனைகளின் எண்ணிக்கை இரட்டைப்படை எண்ணாக இருக்கும்.
இங்கு என்பது முனைப்புள்ளிகளின் கணம் எனவும், என்பது இணைப்புக்கோடுகளின் கணம் எனவும் கொள்க. இத்தேற்றமானது கணிதவியலாளர் லியோனார்டு ஆய்லர் 1736-ல் வெளியிட்ட ” ” என்ற புகழ்பெற்ற புத்தகத்தில் இடம்பெற்றுள்ளது.
கூடிகையெண்களின் கூட்டுத்தொகை வாய்பாட்டின்படி, முனைகள் கொண்ட எந்தவொரு -சீரான கோட்டுருவும் /2 இணைப்புக்கோடுகளை கொண்டிருக்கும். குறிப்பாக, என்பது ஒற்றைப்படை எண் எனில், இணைப்புக்கோடுகளின் எண்ணிக்கை -ஆல் வகுபடும்.
பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.
கஞ்சிரான் குளம் பறவைகள் சரணாலயம் இராமநாதபுரம் மாவட்டம் ,முதுகுளத்தூர் அருகே உள்ள அபிராமம் செல்லும் வழியில் 4 கி.மீ தொலைவில் உள்ளது. இச்சரணாலயம் புதியதாக 1989 இல் உருவாக்கபட்ட பறவைகள் சரணாலயமாகும். 920′வடக்கு 7829′கிழக்கு என்பது இதன் அமைவிட ஆள்கூறு ஆகும். மொத்த பரப்பளவாக சுமார் 1.04 சதுர கிலோமீடர் பரப்புடன் அமைந்திருக்கும் ஒரு பாதுகாக்கப்பட்ட பகுதியாகக் கஞ்சிரான் குளம் பறவைகள் சரணாலயம் கருதப்படுகிறது. இதற்கு அருகே சித்ரங்குடி பறவைகள் சரணாலயம் உள்ளது. எனவே அனைத்துலகப் பெயராக சித்ரங்குடிமற்றும் கஞ்சிரான்குளம் பறவை சரணாலயம் என்றும் , முக்கிய பறவை பகுதி குறியீடு: ஐஎன்261, அடிப்படை: ஏ1, ஏ4. என்ற குறியீட்டாலும் அடையாளப்படுத்தப்படுகிறது. இடம்பெயரும் எரான் எனப்படும் சில வகை கொக்குகள் இங்குள்ள கருவேலமரங்களில் காணப்படுவது இச்சரணாலயத்தின் சிறப்பாகும்.
சாலை வழிப் பயணமாக முதுகுளத்தூரிலிருந்து 8 கி. மீ. தொலைவும், இராமநாதபுரத்திலிருந்து 45 கி. மீ. தொலைவும், மதுரையிலிருந்து 117 கி. மீ தொலைவும் பயணம் செய்து இச்சரணாலயத்தை அடையலாம். அருகில் 15 கிலோமீட்டர் தொலைவில் பரமக்குடி இரயில் நிலையம் உள்ளது மதுரை பன்னாட்டு வானூர்தி நிலையம் அருகில் உள்ள விமான நிலையம் ஆகும்.
வலசை செல்லும் பறவைகள் அக்டோபர் முதல் பிப்ரவரி வரை இங்கு தங்கிச்செல்லுகின்றன அவை: சின்னக் கொக்கு, பெரிய கொக்கு, மஞ்சள் மூக்கு நாரை, கருந்தலை அரிவாள் மூக்கன், வெள்ளைத்தலை அரிவாள் மூக்கன் போன்ற பறவைகள் இங்கு காணப்படுகின்றன.
சரணாலயத்தில் உள்ள தாவரங்கள் பெரும்பாலும் வெப்பமண்டல வறண்ட இலையுதிர் காடுகள் வகை தாவரங்களாகும். கருவேல மரங்கள் அதிக அளவிலும் முருங்கை, வேப்பம், அத்தி, பூவரசு மரங்கள் போன்றவையும் இங்கு காணப்படுகின்றன.
ஜிப்ரால்டர் பன்னாட்டு வானூர்தி நிலையம் அல்லது ஜிப்ரால்டர் சர்வதேச விமான நிலையம் அல்லது நார்த் ஃப்ரண்ட் வானூர்தி நிலையம் என்பது பிரித்தானிய கடல் கடந்த ஆள்புலங்களுள் ஒன்றான ஜிப்ரால்டரில் சேவை செய்யும் குடிசார் வானூர்தி நிலையமாகும். அவாப ஜிப்ரால்டர் என்று வழங்கப்படும் இதன் வானூர்தி ஓடுபாதை அரச வான் படையின் பயன்பாட்டுக்கென உள்ளது. இது ஐக்கிய இராச்சியத்தின் பாதுகாப்பு அமைச்சுக்குச் சொந்தமானது. குடிசார் வினைஞர்களால் இயக்கப்படும் முனையத்தைக் குடிசார் வானூர்திச்சேவை வழங்குநர்கள் பயன்படுத்துகின்றனர். நாட்டு வானூர்திப் போக்குவரத்துச் சேவைகள் நிறுவனம் இதன் வானூர்தி வழிநடத்துதல் சேவைகளை வழங்குவதற்கான ஒப்பந்தந்தைப் பெற்றுள்ளது.
ஜிப்ரால்டரைப் பிற ஐபீரிய தீபகற்பத்தோடு இணைக்கும் நிலச்சந்தியில் இந்த வானூர்தி நிலையம் அமைந்துள்ளது. வானூர்தி நிலையம் அமைந்துள்ள நிலப்பகுதி உத்ரெக்ட் உடன்பாட்டின்படி விட்டுக்கொடுக்கப்பட்டதா என்பதில் ஸ்பெயினுக்கும் பிரிட்டனுக்கும் இடையே பூசல் உள்ளது. இந்நிலப்பகுதி கைப்பற்றப்படவில்லை எனக் கூறி, இங்குள்ள பிரிட்டானிய நிர்வாகத்தை ஸ்பெயின் ஏற்கவில்லை. பின்னர், 02 திசம்பர் 1987-இல் பிரிட்டனும் ஸ்பெயினும் இந்த வானூர்தி நிலையத்தைக் குடிசார் பயன்களுக்கு மட்டும் பயன்படுத்த ஒப்பந்தம் செய்துகொண்டன. இருப்பினும் 1988-ஆம் ஆண்டு ஜோ பொஸ்ஸானோ தலைமையிலான ஜிப்ரால்ட்டர் அரசு இந்த ஒப்பந்தத்தை மறித்தது. இதன் விளைவாக, அந்த ஒப்பந்தம் முழுவதுமாக நடைமுறைப்படுத்தப்படவில்லை.
இந்தப் பன்னாட்டு வானூர்தி நிலையம், 2022-ஆம் ஆண்டில், 4,46,187 பயணிகள் மற்றும் 121 டன் சரக்குகளை 3,868 வானூர்தி இயக்கங்கள் மூலம் கையாண்டது. ஸ்பெயினுடனான நிலப்பகுதி நோக்கிச் செல்லும் முதன்மைப் பாதையான வின்ஸ்டன் சர்ச்சில் நிழற்சாலை, வானூர்தி ஓடுபாதையைப் பிரிக்கிறது. இதனால் ஒவ்வொரு முறையும் ஒரு வானூர்தி புறப்படும் போது சாலை மூடப்படவேண்டியுள்ளது. ஜிப்ரால்ட்டர் விரிகுடாவுக்கும் அங்கிருக்கும் பாறைகளுக்கும் பக்கவாட்டில் வலுவான காற்று வீசுவதால் குளிர்காலங்களில் வானூர்தியைத் தரையிறக்குவது கடினமாக இருக்கிறது. எனவே, அமெரிக்கத் தொலைக்காட்சி நிறுவனமான ஹிஸ்டரி சேனல் அதன் மிகக் கடுமுனைப்பான வானிலையங்கள் பட்டியலில் இந்த வானிலையத்துக்கு ஐந்தாவது இடத்தை வழங்கியது.
பதினைந்தாம் நூற்றாண்டுகளில் உடையார் சமூக மக்கள் மத்திய தமிழ்நாட்டில் வாழ்ந்து வந்தனர். பதினெட்டாம் நூற்றாண்டுகளில் முஸ்லிம்கள் படையெடுத்தபோது பார்கவ குலத்தினர் காவேரியின் தென் பக்கமாக நகர்ந்து தருமபுரி, சேலம், ஆத்தூர், நாமக்கல், பெரம்பலுர், திருச்சி, தஞ்சாவூர், கும்பகோணம், காரைக்கால், மதுரை போன்ற இடங்களில் குடியேறினர். குறிப்பிட்ட உடையார் கூட்டம் கோம்பையில் குடியேறியது. அதில் பின்பு முதிர்ந்தவரான இராயப்ப உடையார் ஆலோசனையின் பேரில் இருபது குடும்பங்கள் கிழக்கு நோக்கி சென்று மலையடிவாரத்தில் விவசாயத்திற்கு ஏற்ற இடத்தில் குடியேறியது. இச்சமுதாயத்தின் தலைவர் பெயர் இராயப்பன். எனவே இக்கிராமத்தின் பெயர் இராயப்பன்பட்டி என்றானது. இவர் ஒரு கண்பார்வையற்றவர் என்பது குறிப்பிடத்தக்கது.
இவ்வூரை ஒட்டிய மேற்குத் தொடர்ச்சி மலைகளில் தேயிலை, ஏலக்காய், மிளகு போன்ற பயிர்கள் பயிரிடப்படுகிறன. இது மூவாயிரம் குடும்பங்களும் முப்பதினாயிரம் மக்கள்தொகையையும் கொண்டது. இராயப்பன்பட்டி கடல் மட்டத்திலிருந்து 1250 அடி உயரத்தில் உள்ளது. இவ்வூர் மதுரையில் இருந்து 100 கி.மீ தூரத்திலும், தேனியிலிருந்து 35 கி.மீ தூரத்திலும், உத்தமபாளையத்திலிருந்து 5 கி.மீ. தொலைவிலும், மாநிலத் தலைநகரமான சென்னையில் இருந்து 566 கி.மீ. தொலைவிலும் அமைந்துள்ளது.
இராயப்பன்பட்டி என்ற ஊர் தமிழ்நாட்டின், தேனி மாவட்டம் கம்பம் பள்ளத்தாக்கில் அமைந்துள்ள ஒரு பெரிய கிராமமாகும். இராயப்பன்பட்டி முன்பு மதுரை மாவட்டத்தில் இருந்து, பின்பு மாவட்டம் பிரிக்கப்பட்டதனால் தேனி மாவட்டத்திற்கு வந்தது. இக்கிராமம் உத்தமபாளையம் வட்டத்துக்கு உட்பட்டது. அஞ்சல் குறியீடு 625526
142 அடி உயரம் கொண்ட இவ்வாலயம் இராயப்பன்பட்டியின் அடையாளமாகவும் தொன்மை சின்னமாகவும் விளங்குகிறது. இந்த ஆலயத்தில் உள்ள ஆலயமணி ஜெர்மனி நாட்டிலிருந்து இறக்குமதி செய்யப்பட்டு கொண்டுவரப்பட்டது. இதனுடைய ஓசை மூன்று கிலோ மீட்டர் சுற்றளவிற்கு கேட்கும்.
இராயப்பன்பட்டி கல்வி வளர்ச்சியில் சிறந்து விளங்குகிற தமிழகத்தின் முன்னோடி கிராமமாகும். இங்கு 3 அரசு உதவி பெறும் மேல்நிலைப் பள்ளிகளும், 5 அரசு உதவி பெறும் துவக்கப்பள்ளிகளும், ஒரு கல்வியியல் கல்லூரி இயங்கி வருகிறது.
100 ஆண்டு பழமை வாய்ந்த தூய பனிமய அன்னை ஆலயம் 1902 ஆண்டு கட்டப்பட்ட ஒரு கத்தோலிக்க தேவாலயம். பிரான்ஸ் நாட்டிலிருந்து வந்த இயேசு சபை பாதிரியார்களால் பிரெஞ்சு கட்டிட கலையை பின்பற்றி கட்டப்பட்டது.
ஒவ்வொரு ஆண்டும் ஆகஸ்ட் 5-ஆம் தேதி தூய பனிமய அன்னை திருவிழா கொடி ஏற்றத்துடன் தேர்பவனியுடனும் நடைபெறுகிறது. ஏராளமான கிறிஸ்தவர்கள் கூடி பிரார்த்தனை செய்து திருவிழாவை கொண்டாடி மகிழ்வர்
கத்தோலிக்க கிறிஸ்தவ ஆன்மிகத்தில் சிறந்து விளங்கும் ஊராக இருப்பதாலும் கத்தோலிக்க கிறிஸ்தவர்கள் பெரும்பான்மையாக வசிக்கும் பகுதியாக இருப்பதாலும் இது "சின்ன ரோமாபுரி" என்று அழைக்கப்படுகிறது.
இராயப்பன்பட்டியில் உள்ள புனித அலோசியஸ் ஆரம்பப்பள்ளி நூற்றாண்டுகள் பழமை வாய்ந்த பள்ளியாகும். இது 1907 ஆம் ஆண்டு பிரான்ஸ் நாட்டைச் சேர்ந்த இயேசு சபை பாதிரியார்களால் நிறுவப்பட்டது.
அரோமாட்டிக் வளையத்திற்கும் நைட்ரைல் வேதி வினைக்குழு முதலியனவற்றுக்கிடையில் உள்ள கார்பன் மீது வினைத்திறம் மிக்க மெத்திலீன் அலகாக உருவாகிறது. வினைத்திறன் மிக்க இந்த கார்பன் நைட்ரைல் எதிர்மின் அயனியாக ஒரு பயனுள்ள வினை இடைநிலைப்பொருள் வினை இடைநிலைப்பொருளாக கார்பன்-கார்பன் பிணைப்புகளை உருவாக்குகிறது .
பென்சைல் சயனைடு என்பது 652 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்று எண்ணெய்ப்பசையுடன் காணப்படும் இந்த அரோமாட்டிக் நீர்மம் பல கரிமச் சேர்மங்களைத் தயாரிப்பதற்கு ஒரு முன்னோடிச் சேர்மமாக விளங்குகிறது .
ஒரு கரைப்பானாக பென்சைல் சயனைடு பயன்படுத்தப்படுகிறது. பூஞ்சைக்கொல்லிகள், , நறுமணப்பொருட்கள் நுண்ணுயிர் எதிர்ப்பிகள் , மருந்துவகைப் பொருட்கள் போன்றவற்றை தயாரிப்பதற்குரிய ஒரு தொடக்கப் பொருளாகவும் இச்சேர்மம் பயன்படுகிறது.
பென்சைல் குளோரைடுடன் சோடியம் சயனைடு சேர்த்து கோல்ப் நைட்ரைல் தொகுப்பு வினையின் வழியாக பென்சைல் சயனைடு தயாரிக்கப்படுகிறது. பீனைல் அலானின் சேர்மத்தை ஆக்சிசனேற்ற கார்பாக்சில் நீக்கவினை மூலமாகவும் தயாரிக்கலாம் .
பென்சைல் சயனைடு நீராற்பகுக்கப்பட்டு பீனைல் அசிட்டிக் அமிலம் உருவாகிறது . அல்லது பின்னெர் வினையில் இது பங்கேற்று பீனைல் அசிட்டிக் அமிலயெசுத்தர்களைக் கொடுக்கிறது .